
Preotul face obişnuitul început: Binecuvântat este Dumnezeul nostru... Apoi: 
RUGĂCIUNILE ÎNCEPĂTOARE 

(Aceste rugăciuni, numite „ rugăciunile începătoare", se vor pune la începutul fiecărui 
moment de rugăciune, indiferent de timpul zilei). în perioada de la Paşti până la 
înălţarea Domnului, în loc de „împărate Ceresc" se spune „Hristos a înviat din morţi, cu 
moartea pe moarte călcând şi celor din morminte viaţă dăruindu-le" - de 3 ori; iar de la 
înălţare până la Pogorârea Sfântului Duh, se trece direct la „Sfinte Dumnezeule... ". 

în restul anului, „rugăciunile începătoare" se rostesc aşa cum apar ele mai jos.) 

în numele Tatălui şi al Fiului şi al Sfântului Duh. Amin 

Slavă Ţie, Dumnezeul nostru, Slavă Ţie! 

împărate ceresc, Mângâietorule, Duhul adevărului, Care pretutindeni eşti şi toate le 
împlineşti, Vistierul bunătăţilor şi Dătătorule de viaţă, vino şi Te sălăşluieşte întru 
noi şi ne curăţeşte de toată întinăciunea şi mântuieşte, Bunule, sufletele noastre. 







Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh, şi acum şi pururea şi în vecii vecilor. Amin. 

Preasfântă Treime, miluieşte-ne pe noi. Doamne, curăţeşte păcatele nostre, 
Stăpâne, iartă fărădelegile noastre; Sfinte, cercetează şi vindecă neputinţele 
noastre, pentru numele Tău. 

Doamne miluieşte, Doamne miluieşte, Doamne miluieşte. 

Slavă... Si acum... 

i 

Tatăl nostru, Carele eşti în ceruri, sfinţească-se numele Tău, vie împărăţia Ta, facă- 
se voia Ta, precum în cer aşa şi pe pământ. Pâinea noastră cea de toate zilele dă- 
ne-o nouă astăzi. Şi ne iartă nouă greşelile noastre, precum şi noi iertăm greşiţilor 
noştri. Şi nu ne duce pe noi în ispită, ci ne izbăveşte de cel viclean. 

Preotul: Că a Ta este împărăţia şi puterea şi slava, acum şi pururea şi în vecii 
vecilor. Amin. 

Doamne miluieşte (de 12 ori). 

Veniţi să ne închinam împăratului nostru Dumnezeu. 

Veniţi să ne închinăm şi să cădem la Hristos, împăratul nostru Dumnezeu. 

Veniţi să ne închinăm şi să cădem la însuşi Hristos, împăratul şi Dumnezeul nostru. 


După care, Psalmul 142: 

1. Doamne, auzi rugăciunea mea, ascultă cererea mea, întru credincioşia Ta, auzi- 
mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a să 
locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile Tale, 
la faptele mâinilor Tale m-am gândit. 



6. întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la mine, 
ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine mi-e nădejdea. Arată-mi calea pe care voi 
merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. învaţă-mă să fac voia Ta, că Tu eşti Dumnezeul meu. Duhul Tău cel bun să mă 
povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. întru dreptatea Ta scoate din 
necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Apoi: 

Dumnezeu este Domnul si s-a arătat nouă. 

i 

Bine este cuvântat, cel ce vine întru numele Domnuluifde 3 ori). 


Apoi troparele acestea, glasul al 4-lea: 

La alesul si noul luminător al Bisericii, la strălucitorul dumnezeieştilor raze ale 

trezviei şi ale dragostei, ale străvederii, rugăciunii şi ale înţelepciunii, să cădem 
acum credincioşii, cu dorire strigându-i: Nu înceta rugându-l pe Hristos pentru noi, 
Sfinte, Părinte Porfirie! 

Slavă... Si acum... 

i 

Niciodată nu vom tăcea, de Dumnezeu Născătoare, pururea a spune puterile tale, 
noi nevrednicii, că de nu ai fi stat tu înainte rugându-te pentru noi, cine ne-ar fi 
izbăvit dintru atâtea nevoi? Sau cine ne-ar fi păzit până acum slobozi? Nu ne vom 
depărta de la tine, Stăpână, că tu mântuieşti pe robii tăi pururea din toate nevoile. 


Apoi Psalmul 50: 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale, mi- 
ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele cele smerite. 

1 0. întoarce faţa Ta de către păcatele mele şi toate fărădelegile mele şterge-le. 

1 1 . Inimă curată zideşte întru mine, Dumnezeule şi duh drept înnoieşte întru cele 
dinlăuntru ale mele. 

1 2. Nu mă lepăda de la faţa Ta şi Duhul Tău cel Sfânt nu-l lua de la mine. 

1 3. Dă-mi mie bucuria mântuirii Tale şi cu duh stăpânitor mă întăreşte. 

14. învăţa-voi pe cei fără de lege căile Tale şi cei necredincioşi la Tine se vor 
întoarce. 

1 5. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

1 6. Doamne, buzele mele vei deschide şi gura mea va vesti lauda Ta. 

1 7. Că de-ai fi voit jertfă, ţi-aş fi dat; arderile de tot nu le vei binevoi. 

1 8. Jertfa lui Dumnezeu: duhul umilit; inima înfrântă şi smerită Dumnezeu nu o va 
urgisi. 

1 9. Fă bine, Doamne, întru bună voirea Ta, Sionului, şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune pe 
altarul Tău viţei. 





Cântarea 1 

Irmosul: 

Apa trecând-o ca pe uscat şi din răutatea egiptenilor scăpând, israeliteanul a 
strigat: Izbăvitorului şi Dumnezeului nostru să-l cântăm... 

Sfinte Părinte Porfirie, roagă-te lui Hristos Dumnezeu pentru noi. 

Făclia smereniei Domnului şi comoară adâncă de prea alese virtuţi, de toată 
grăirea cea trufaşă a fariseilor, Sfinte, păzeşte-mă. 

Sfinte Părinte Porfirie, roagă-te lui Hristos Dumnezeu pentru noi. 

Viaţa înnoindu-ţi cu lumina celor de sus, risipeşte-ne, Sfinte, neguroasele patimi, cu 
rugăciunile tale către Hristos. 

Sfinte Părinte Porfirie, roagă-te lui Hristos Dumnezeu pentru noi. 

Preaslăvit Părinte eşti între iubitorii de Dumnezeu şi păstor de seamă al mulţimii 
credincioşilor; şi pe noi acum la cereştile locaşuri povăţuieşte-ne. 

Slavă... 

Picură de sus nouă tuturor râul milei împăratului, celor ce te lăudăm de-a pururea 
ca pe norul sfânt al bogatei Sale milostiviri. 

Si acum... 

/ 

De patimile trupeşti curăţeşte-mă, cea plină de daruri, ca veşmânt nestricăcios de 
lumină să îmbrac si eu, nevrednicul robul tău. 

Cântarea a 3-a 


Irmosul: 

Doamne, Cel ce ai făcut cele de deasupra crugului ceresc şi ai zidit Biserica, Tu pe 
mine mă întăreşte întru dragostea Ta, că Tu eşti marginea doririlor şi credincioşilor 
întărire, Unule, iubitorule de oameni. 

Sfinte Părinte Porfirie, roagă-te lui Hristos Dumnezeu pentru noi. 

Gândul nesfânt şi spurcat mi-l risipeşte cu prealuminatul tău sprijin, Părinte, 
îngrădindu-mi simţirea şi mintea dinspre întinăciunea celui viclean. 

Sfinte Părinte Porfirie, roagă-te lui Hristos Dumnezeu pentru noi. 

Ca un soare al milei ai răsărit de curând şi luminător lumii ce alerga la tine te-ai 
arătat; pentru aceasta cerem solirea ta către Stăpânul a toate, nevoitorule smerit al 
lui Dumnezeu. 

Slavă... 

Sprijin neclintit celor împovăraţi de neputinţe eşti, Părinte, şi ajutor celor înviforaţi 
cu sârguinţă dăruieşti, să nu treci acum cu vederea nici ale noastre rugăciuni către 
milostivirea ta. 

Si acum... 

/ 

Rugăciunile noastre ca o îndurată primeşte-le, preanevinovată Stăpână, şi le du 
Fiului tău şi Dumnezeu, mijlocind cu căldură şi neîncetat rugându-te pentru toţi. 


Stihiri, glasul al 8-lea: 

Izbăveşte din primejdii pe cei ce năzuiesc cu dragoste la solirile tale, Părinte, că tu 
eşti locaş al harului înainte-vederii şi oglindă de daruri a Domnului. 

Caută cu milostivire, cu totul lăudată, Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 



Ectenie şi Sedealna, glasul al 2-lea: 


Podobie: Ceea ce eşti rugătoare caldă şi zid nebiruit, izvor de milă şi lumii scăpare, cu 
dinadinsul strigăm către tine, Născătoare de Dumnezeu, stăpână: Vino degrab şi ne 
izbăveşte pe noi din nevoi, ceea ce eşti singură grabnic folositoare. 


Izvor de minuni de-a pururea curgător te-a dăruit Hristos Dumnezeu, Sfinte Porfirie, 
de la care, luând acum din belşug harul tămăduirilor, îţi strigăm: Bucură-te, Părinte, 
dăruie ales şi lumii nou sprijinitor. 


Cântarea a 4-a 

Irmosul: 

Auzit-am, Doamne, taina rânduielii Tale, înţeles-am lucrurile Tale şi am preaslăvit 
Dumnezeirea Ta. 

Sfinte Părinte Porfirie, roagă-te lui Hristos Dumnezeu pentru noi. 

Stea te-ai arătat în anii de pe urmă cu harul străvederii, Cuvioase, străluceşte-ne şi 
acum în inimă lumina spre căutarea lui Dumnezeu. 

Sfinte Părinte Porfirie, roagă-te lui Hristos Dumnezeu pentru noi. 

Stâlp al trezviei eşti, Părinte, al smereniei şi al liniştii sufleteşti, ci şi pe mine, 
rugătorul tău, mă învredniceşte totdeauna cu trezvie să fiu. 

Slavă... 

Dăruieşte-mi mie, celui ce te cinstesc, prea cumplit luptat de tulburarea patimilor, 
inimă cu pace, că tu ai pierdut pe cel înşelător. 

Si acum... 

/ 

Risipeşte, Stăpâna mea, norul întristării ce greu m-a învăluit, strălucindu-mi bucuria 
ta, cu mijlocirea Sfântului Porfirie. 




Cântarea a 5-a 


Irmosul: 

Luminează-ne pe noi, Doamne, cu poruncile Tale şi cu braţul Tău cel înalt. Pacea 
Ta dă-ne-o nouă, lubitorule de oameni. 

Sfinte Părinte Porfirie, roagă-te lui Hristos Dumnezeu pentru noi. 

Părinte înţelepte, strig acum către tine: „Dăruieşte-mi viaţă în pace, ferindu-mă de 
năvălirea şi de ispita celui viclean ". 

Sfinte Părinte Porfirie, roagă-te lui Hristos Dumnezeu pentru noi. 

Stâlp al virtuţii te-ai arătat, Sfinte Porfirie, ci întăreşte-ne şi pe noi cei ce ne ostenim 
în lucrarea virtuţilor. 

i 

Slavă... 

Picură-mi din cer ploaia darurilor Duhului, Cuvioase, răcorind şi sufletul meu 
pârjolit de atâtea păcate şi de amare greşeli. 

Si acum... 

/ 

Maica lui Hristos, învredniceşte-ne pe noi poruncilor Fiului tău a urma pururea, 
ceea ce eşti bucuria Sfântului Porfirie. 

i 


Cântarea a 6-a 

Irmosul: 

Rugăciunea mea voi vărsa către Domnul şi Lui voi spune necazurile mele, că s-a 
umplut sufletul meu de răutăţi şi viaţa mea de iad s-a apropiat, ci ca lonâ mă rog: 
Dumnezeule, din stricăciune scoate-mă! 

Sfinte Părinte Porfirie, roagă-te lui Hristos Dumnezeu pentru noi. 

Cinstind acum sfântă pomenirea ta cu cântări de taină, te rugăm, Părinte: Cel ce 
ajuţi pe cei întru necazuri şi tămăduieşti cu harul tău de toată îndrăcirea, izbăveşte- 
ne şi pe noi de cumplitele patimi, Sfinte Porfirie. 



Sfinte Părinte Porfirie, roagă-te lui Hristos Dumnezeu pentru noi. 

în rugăciuni te chemăm, Părinte Porfirie; cercetează-ne cu sfântă solirea ta şi 
întăreşte-ne ca, prin credinţă, prin fapte bune şi prin dragoste să biruim pe 
înşelătorul, pe care tu, rugându-te, l-ai biruit. 

Slavă... 

Cel ce eşti râu nou izvorât al minunilor, adapă şi inimile noastre însetate, Părinte, 
cu mijlocirile tale către Hristos, ca harul tău cu bucurie toţi să-l preamărim. 

Si acum... 

/ 

îndreptează-i pe robii tăi, de Dumnezeu Născătoare, la limanul bucuriei şi veseliei 
nesfârşite, cu rugăciunile Sfântului Porfirie, ca luminat cu dulci cântări să te mărim, 
Stăpână. 


Stihirile: 


Mântuieşte din nevoi pe robii tai, de Dumnezeu Născătoare, că toţi, după 
Dumnezeu, la tine năzuim, ca la o folositoare şi zid nesurpat. 

Caută cu milostivire, întru tot lăudată Născătoare de Dumnezeu, la necazul cel 
cumplit al trupului meu şi vindecă durerea sufletului meu. 

Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de maică. 


Ectenie şi Condac, glasul al 2-lea: 

Podobie: Cu sângiurile tale... 

Comoară smereniei te-am cunoscut, Părinte, şi însufleţit învăţător al virtuţii, ca pe 
un sfeşnic al minunilor te cinstim pe tine, cerând prea caldă rugăciunea ta. 

Stih: Miluieşte-ne, Dumnezeule, după mare mila Ta şi după mulţimea îndurărilor Tale, 
curăţeşte fărădelegile noastre. 


Stihira, glasul al 6-lea: 

Podobie: Toată nădejdea... 

Vlăstar preaslăvit al ostrovului Evviei odrăslitor de sfinţi, al Athonului cinste şi a 
Atticii floare, Părinte Porfirie, cu miruri de haruri toată lumea ai înmiresmat, pe toţi 
înveselind cu mireasma cea nouă a cuvântului; şi noi, credincioşii, cerem acum 
solirile tale fierbinţi şi te rugăm, Sfinte: fereşte-ne de rele şi de boli, de ispitirile 
vicleanului şi întristări. 

Preotul: Mântuieşte, Dumnezeule... 


Cântarea a 7-a 

Irmosul: 

Tinerii cei ce au mers din ludeea în Babilon oarecând, cu credinţa Treimii văpaia 
cuptorului au călcat-o, cântând: Bine eşti cuvântat, Dumnezeul părinţilor noştri! 

Sfinte Părinte Porfirie, roagă-te lui Hristos Dumnezeu pentru noi. 

Brazda sufletului mi s-a acoperit de noianul răutăţilor, ci şuvoiul lor grabnic îl seacă, 
Părinte, cu rugăciunile tale, sălaş al virtuţilor. 

Sfinte Părinte Porfirie, roagă-te lui Hristos Dumnezeu pentru noi. 

De primejdii şi ură, de vătămarea durerilor şi de împresurări izbăveşte-i pe cei ce ţi 
se roagă, Părinte, care al celor duhovniceşti te ştiu prea bun chivernisitor. 

Slavă... 

Slobozeşte-i de cele pământeşti pe cei ce scapă la tine, ca unul ce har cunoscător 
primind, de cele stricăcioase te-ai izbăvit. 

Si acum... 

/ 

întinăciunea sufletului mi-o spală cu isopul fierbinţilor tale rugăciuni, Preacurată, 
dând mie dezlegare de multele păcate, ca din inimă să-l slujesc Fiului tău şi 
Dumnezeu. 



Cântarea a 8-a 


Irmosul: 

Pe împăratul Ceresc, pe Care îl laudă Oştile îngereşti, lăudaţi-L şi-L preaînălţaţi întru 
toţi vecii. 

Sfinte Părinte Porfirie, roagă-te lui Hristos Dumnezeu pentru noi. 

Haina sfinţită a preoţiei îmbrăcând şi de cinul îngeresc împărtăşindu-te, har de sus 
ai primit spre a ne fi acoperitor. 

Sfinte Părinte Porfirie, roagă-te lui Hristos Dumnezeu pentru noi. 

Tămăduitor de grele boli cu toţii te cunoaştem, Părinte, ci acum la tine sârguind cu 
credinţă, cerem mijlocirile tale la tronul Stăpânului. 

Binecuvântăm pe Tatăl, pe Fiul şi pe Sfântul Duh, Domnul. 

în aceste vremuri de pe urmă ne-ai revărsat îmbelşugat apa minunilor, Sfinte 
Porfirie, fântână înţelegătoare a harurilor Domnului. 

Si acum... 

/ 

Preasfântă Fecioară, acoperământ fii nouă şi chivernisitoare nerătăcită într-ale 
vieţii valuri si înviforări. 

Să lăudăm, bine să cuvântăm si să ne închinăm Domnului, cântându-l si 
preaînălţându-L pe Dânsul întru toţi vecii. 


Cântarea a 9-a 

Irmosul: 

Cu adevărat, Născătoare de Dumnezeu, te mărturisim pe tine Fecioară curată, noi 
cei izbăviţi prin tine, slăvindu-te cu cetele fără de trup. 

Sfinte Părinte Porfirie, roagă-te lui Hristos Dumnezeu pentru noi. 

încă din viaţa aceasta comoară de tămăduiri te-ai arătat, Sfinte, dar şi după 
mutarea ta din cele de aici, vindecare dai diferitelor boli, Părinte. 




Sfinte Părinte Porfirie, roagă-te lui Hristos Dumnezeu pentru noi. 


Pildă de viaţă cuvioasă şi chip al sfinţeniei ne eşti, Porfirie, sfinţind pe cei ce 
măresc smerita ta răbdare şi ostenelile. 

Slavă... 

Uşurează-ne durerile trupeşti şi multele boliri, cele sufleteşti, rugându-te pentru noi, 
că tu, Sfinte Porfirie, eşti ales doctor fără de arginţi. 

Si acum... 

/ 

Dăruieşte nouă har, Preasfântă Fecioară, celor ce te ştim palat împărătesc al 
Stăpânului şi cinstea celui nou-arătat Sfânt Porfirie. 

Apoi: 


Cuvine-se cu adevărat să te fericim, Născătoare de Dumnezeu, cea pururea 
fericită şi prea nevinovată şi Maica Dumnezeului nostru. Ceea ce eşti mai cinstită 
decât heruvimii şi mai mărită, fără de asemănare, decât serafimii, care, fără 
stricăciune, pe Dumnezeu Cuvântul ai născut, pe tine, cea cu adevărat Născătoare 
de Dumnezeu, te mărim. 


Apoi cântăm Mărimurile: 

Bucură-te, ochiul străvăzător; bucură-te, soare răsărit de curând cu milostivirea, cu 
dreapta socotinţă, cu rugăciunea şi dragostea, Părinte Porfirie. 

Pe tăinuitorul celor cereşti, cinstitul prieten al Stăpânului tuturor, pe arătătorul 
slăvit al celor sfinte, cu cântări de laudă să îl încununăm. 

Prea vădit sfârşitul ţi-ai cunoscut şi în Athos fără cinstire lumească fiind petrecut, 
ai adormit, Sfinte, în anii de pe urmă, întru adânc de pace şi smerenie. 

Bucură-te, în necazuri grabnic ajutător, nădejde şi tămăduire bolnavilor; bucură-te, 
Sfinte, sprijinitorul dumnezeiesc al necăjiţilor. 

Bucură-te, cel ce izbăveşti din primejdii cu mijlocirile tale şi sufletelor pe calea 
mântuirii te arăţi neînşelat povăţuitor. 




Bucură-te, vas al harului prea ales şi trâmbiţa dragostei dumnezeieşti, cel ce în 
vremurile din urmă, la limanul bucuriei călăuzeşti. 

• i 


Toate ostile îngereşti, înaintemergătorul Domnului, cei doisprezece apostoli şi toţi 
Sfinţii, împreuna cu Născătoarea de Dumnezeu, faceţi rugăciuni ca să ne mântuim. 


Apoi: Sfinte Dumnezeule..., Preasfântă Treime..., Tatăl nostru... 


Tropar, glasul al 5-lea: 

Podobie: Pe Cuvântul... 

Harul de sus împodobindu-te, Sfinte, răsplată vieţii şi ostenelilor ţi-a adus, că ai 
cunoscut cu duhul mai dinainte cele omeneşti şi părtaş te-ai făcut celor 
dumnezeieşti; floarea Evviei cea preafrumoasă, fiu al Athonului celui smerit, cu 
taină te-ai mutat, Porfirie, către grădina slavei negrăite, rugându-l pe Domnul pentru 
cei care te cinstesc. 


Ectenie, Apolis 

Stihira, glasul al 2-lea: 

Podobie: Când pe lemn... 

Stea nou strălucită a virtuţilor, raza vieţuirii celei cinstite cu nevointa trezviei te-ai 

arătat, Părinte Porfirie; cu rugăciunile tale risipeşte negura păcatului şi străluceşte 
în inimile noastre lumina harului, izbăvindu-ne din nevoi. 



